คือวันนี้มีอาการเหม็นแกงมากค่ะ (ส่วนตัวคือที่บ้านขายกับข้าว) และมีเวียนหัวและมึนหัวร่วมด้วย แล้วก่อนหน้านี้คือมีอาการท้องเสียเป็นน้ำ และอ้วกด้วยค่ะ (เพราะวันนั้นกินเยอะ) และก็อยากกินของเปรี้ยวด้วยค่ะ (คือก่อนหน้าที่จะมีอาการพวกนี้คือกินยาคุมฉุกเฉินไปด้วยค่ะ)
สวัสดีค่ะ อาการปวดหัวเวียนหัวเหม็นอาหารหรืออยากกินของเปรี้ยวๆ คลื่นไส้ นั้น ไม่ได้เป็นอาการที่จำเพาะเจาะจงต่อการตั้งครรภ์แต่อย่างใดอาการท้องเสีย อาเจียน หากเป็นเฉียบพลัน อาจจะนึกถึงภาวะอาหารเป็นพิษ ลำไส้อักเสบ กระเพาะอาหารอักเสบได้มากกว่า ควรรับประทานอาหารสุกสะอาดอ่อนๆ และดื่มน้ำมากๆ ถ้าถ่ายเหลวเยอะ ให้ผสมเกลือแร่จิบกับน้ำไปด้วย รับประทานยาลดอาการคลื่นไส้ได้ควรไปพบแพทย์หากถ่ายเหลวหรืออาเจียนมากไม่หยุด จนกินน้ำตามไม่ทัน กินอาหารได้น้อยมาก มีไข้สูง และสามารถยืนยันการตั้งครรภ์ได้ด้วยชุดตรวจครรภ์ทางปัสสาวะที่ให้ผลบวกได้ตั้งแต่ 10-14 วันหลังปฏิสนธิ หากไม่แน่ใจผล ให้ไปยืนยันผลอีกครั้งที่รพ.ค่ะ